Úradný vestník L 189 , 11/07/2001 S. 0005 - 0007



Nariadenie Komisie (ES) č. 1400/2001 z 10. júla 2001 o zatrieďovaní určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a Spoločnom colnom sadzobníku [1], naposledy doplnené a upravené nariadením (ES) č. 1230/2001 [2], a najmä jeho článok 9, Keďže: (1) S cieľom zabezpečiť jednotné používanie kombinovanej nomenklatúry pripojenej k uvedenému nariadeniu, je potrebné prijať opatrenia týkajúce sa zatriedenia tovaru, o ktorom pojednáva príloha k tomuto nariadeniu. (2) Nariadenie (EHS) č. 2658/87 stanovilo všeobecné pravidlá na interpretáciu kombinovanej nomenklatúry. Tieto pravidlá platia aj pre akúkoľvek inú nomenklatúru, ktorá celkom alebo čiastočne vychádza z nej alebo ktorá k nej pridáva akékoľvek ďalšie podrozdelenie a ktorá je založená na špecifických ustanoveniach Spoločenstva, s cieľom aplikácie colných a iných opatrení týkajúcich sa obchodovania s tovarom. (3) Podľa uvedených všeobecných pravidiel, tovar opísaný v stĺpci 1 tabuľky pripojenej k tomuto nariadeniu sa musí zatriediť podľa kódov KN uvedených v stĺpci 2 na základe odôvodnení stanovených v stĺpci 3. (4) Možnosť ďalšieho používania záväznej informácie držiteľom, vydanej colnými orgánmi členských štátov v súvislosti so zatrieďovaním tovaru v kombinovanej nomenklatúre, ktorá nie je v súlade s ustanoveniami tohto nariadenia, je vyhradená podľa ustanovení v článku 12 (6) nariadenia Rady (EHS) č. 2913/92 z 12. októbra 1992 stanovujúcimi Colný kódex spoločenstva [3], naposledy doplneného a upraveného nariadením Európskeho parlamentu a Rady (ES) č. 2700/2000 [4], počas obdobia troch mesiacov. (5) Opatrenia upravené v tomto nariadení sú v súlade so stanoviskom Výboru pre Colný kódex, PRIJALA TOTO NARIADENIE: Článok 1 Tovar opísaný v stĺpci 1 pripojenej tabuľky zatriedený v rámci kombinovanej nomenklatúry kódmi KN naznačenými v stĺpci 2 v uvedenej tabuľke. Článok 2 Záväzné informácie o nomenklatúrnom zatriedení tovaru vydávané colnými orgánmi členských štátov, ktoré nie sú v súlade s ustanoveniami tohto nariadenia, sa môžu ďalej uplatňovať podľa ustanovení článku 12 (6) nariadenia (EHS) č. 2913/92 počas obdobia troch mesiacov. Článok 3 Toto nariadenie nadobúda účinnosť dvadsiaty deň po jeho zverejnení v Úradnom vestníku Európskych spoločenstiev. Toto nariadenie bude záväzné vo svojej celistvosti a priamo aplikovateľné vo všetkých členských štátoch. V Bruseli 10. júla 2001 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1. [2] Ú. v. ES L 168, 23.6.2001, s. 6. [3] Ú. v. ES L 302, 19.10.1992, s. 1. [4] Ú. v. ES 311, 12.12.2000, s. 17. -------------------------------------------------- PRÍLOHA Opis tovaru | Zatriedenie kód KN | Odôvodnenie | (1) | (2) | (3) | Zásobník na tekuté mydlo vo forme základnej kovovej nádržky, na vrchnej časti ktorej je nainštalované tlačidlo, ovládajúce piestové čerpadlo, pozostávajúce z pružiny plunžera, tesniaceho plunžera, tyče a trubice plunžera. Pozri fotografiu | 84798998 | Zatriedenie sa riadi ustanoveniami všeobecných pravidiel č. 1 a č. 6 na interpretáciu Kombinovanej nomenklatúry a znením kódov KN 8479, 847989 a 84798998 | Prístroj (konzola) predkladaný v krabici určenej na maloobchodný predaj spolu s riadiacim modulom s pripojovacím káblom, CD-ROM, káblom na pripojenie konzoly k audio/video zariadeniu a sieťová šnúra. Konzola obsahuje nasledujúce komponenty: centrálna spracovateľská jednotka (CPU),32 Mbitový hlavný pamäťový modul DRAM,mechanika disku (DVD), grafický čip,grafický čip,2 porty pre konektory na univerzálnu sériovú zbernicu (USB),2 porty pre riadiaci modul,2 sloty pre pamäťové karty,port pre konektor audio/video (IEEE 1394),port pre konektor pre optický digitálny výstup.Okrem riadiaceho modulu možno viaceré zariadenia pripojiť na konzolu, ako štandardnú klávesnicu, myš, televízny prijímač, dátový monitor alebo tlačiareň. Výklenok pre jednotku vo vnútri konzoly umožňuje zabudovať jednotku pevného disku a adaptér pre ethernet. | 95041000 | Zatriedenie sa riadi ustanoveniami všeobecných pravidiel č. 1, č. 3 b) a č. 6 na interpretáciu Kombinovanej nomenklatúry, poznámkou č. 6 k 85. kapitole a znením kódov KN 8524, 852439 a 85243990, ako aj 9504 a 95041000 Z rôznych funkcií (vrátane hrania video hier, prehrávania audio CD a videa DVD, automatického spracovania údajov atď.), hranie video hier dáva prístroju jeho podstatný charakter a stanovuje zatriedenie do položky 9504 ako hracia konzola | Prístroj je schopný: spracovať vyhradený softvér na hranie videohier,konvertovať digitálne informácie z videodiskov DVD alebo audio CD na video/audio signály na reprodukciu pomocou televíznych prijímačov alebo audio systémov,byť programovaný v jazyku "YABASIC".Riadiaci modul má viacero ovládacích tlačidiel, ktoré sa používajú najmä na hranie videohier. | CD-ROM obsahuje programovací jazyk "YABASIC", ako aj viaceré video hry a videá. Pozri fotografiu | 85253990 | +++++ TIFF +++++ +++++ TIFF +++++ --------------------------------------------------